**Likumprojekta „Grozījumi likumā „Par akcīzes nodokli”” sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi likumā „Par akcīzes nodokli”” (turpmāk – likumprojekts) paredz:   * atbilstoši Ministru kabineta 2017.gada 21.jūlija rīkojuma Nr.379 “Par konceptuālo ziņojumu “Par atjaunojamo energoresursu izmantošanu transporta sektorā”” 3.punktā dotajam uzdevumam atcelt samazinātās akcīzes nodokļa likmes degvielai E85 un B100; * atcelt samazinātās akcīzes nodokļa likmes bioproduktus saturošam kurināmajam un noteikt biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas, kuru izmanto kā kurināmo minimālo akcīzes nodokļa likmi.   Likums stājas spēkā 2020.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 21.jūlija rīkojuma Nr.379 “Par konceptuālo ziņojumu “Par atjaunojamo energoresursu izmantošanu transporta sektorā”” (prot. Nr.33 40.§) 3.punkta dotais uzdevums nosaka Finanšu ministrijai un finanšu ministram iesniegt Ministru kabinetā likumprojektu par grozījumiem likumā “Par akcīzes nodokli”, paredzot, ka ar 2019.gadu tiek atcelta samazinātās akcīzes nodokļa likmes piemērošana degvielai E85 un B100, un jautājumu skatīt likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā.  Ņemot vērā minēto uzdevumu par samazināto likmju atcelšanu degvielām, likumprojektā ir ietverti arī grozījumi, kas paredz atcelt samazinātās likmes bioproduktus saturošam kurināmajam, tās nosakot vienādā apmērā kurināmajai degvielai neatkarīgi vai tā satur biodīzeļdegvielu, vai ne, kā arī noteikt biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas, kuru izmanto kā kurināmo minimālo akcīzes nodokļa likmi.  2014.gada 29.septembrī Eiropas Komisija ierosināja *EU Pilot* lietu Nr. 6948/14/ENER par dažu biodegvielu izslēgšanu no Latvijas biodegvielu tirgus un no to biodegvielu kategorijas, kam piemērojama samazināta akcīzes nodokļa likme (turpmāk – *EU Pilot* lieta), kur cita starp tika norādīts, ka Latvijas regulējums pieļauj vienīgi no rapšu sēklu eļļas iegūtas biodīzeļdegvielas izmantošanu. Saskaņā ar *Eiropas Parlamenta un Padomes 2009.gada 23.aprīļa Direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK* III pielikumu izriet, ka biodīzeļdegviela ir jebkurš no augu vai dzīvnieku izcelsmes taukiem iegūts metilesteris, kas ir līdzvērtīgs dīzeļdegvielai un kuru paredzēts izmantot kā biodegvielu.  Ministru prezidenta 2019.gada 26.februāra rezolūcija Nr.90/TA-2373 (2018), kas paredz aktualizēt ar Finanšu ministrijas 2018.gada 14.novembra vēstuli Nr.4.3-4/5-VK/5562 iesniegto likumprojektu “Grozījumi likumā “Par akcīzes nodokli”” un tā anotāciju.  Ministru prezidenta 2019.gada 7.maija rezolūcija Nr.18/TA-2373/1904, kas uzdod Finanšu ministrijai ar 2019.gada 15.marta vēstuli Nr.4.3-4/5-VK/1251 aktualizēto likumprojektu “Grozījumi likumā “Par akcīzes nodokli”” un tā anotāciju saskaņot ar Ekonomikas ministriju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd likuma “Par akcīzes nodokli” (turpmāk –likums) 14.panta trešā daļa nosaka, ka šā panta pirmās daļas 1.punktā minētajiem naftas produktiem (svinu nesaturošam benzīnam) ir pievienots etilspirts, kas iegūts no lauksaimniecības izejvielām un ir dehidratēts (ar spirta saturu vismaz 99,5 tilpumprocenti), un pievienotā etilspirta saturs veido no 70 līdz 85 tilpumprocentiem (ieskaitot) no kopējā produktu daudzuma (turpmāk – degviela E85), attiecīgajiem produktiem (par 1000 litriem) nodokli aprēķina 30 procentu apmērā no šā panta pirmās daļas 1.punktā noteiktās likmes jeb 142,8 *euro* par 1000 litriem. Ņemot vērā šobrīd svinu nesaturošam benzīnam piemērojamo akcīzes nodokļa likmi 476 *euro* par 1000 litriem un zemāko benzīna siltumspēju 32 MJ/litrā, tika aprēķināta degvielai E85 piemērojamā akcīzes nodokļa likme - 360 *euro* par 1000 litriem atkarībā no benzīna un etilspirta satura degvielā E85 un benzīna un etilspirta zemākās siltumspējas (21 MJ/litrā). Šāda aprēķinātā akcīzes nodokļa likme degvielai E85 atbilst arī minimālajam nodokļa līmenim, kurš noteikts svinu nesaturošam benzīnam saskaņā ar Direktīvu 2003/96/EK[[1]](#footnote-1). 2. Šobrīd likuma 14.panta piektā daļa nosaka, ka rapšu sēklu eļļai, kuru realizē vai izmanto par kurināmo vai degvielu, un biodīzeļdegvielai, kas pilnībā iegūta no rapšu sēklu eļļas, nodokli aprēķina pēc likmes 0 *euro* par 1000 litriem. Savukārt dīzeļdegvielai, kuru izmanto par degvielu, šobrīd piemēro akcīzes nodokļa likmi 372 *euro* par 1000 litriem. Līdz ar to, ņemot vērā dīzeļdegvielas zemāko siltumspēju 36 MJ/litrā, tika aprēķināta akcīzes nodokļa likme – 330 *euro* par 1000 litriem biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas (turpmāk – degviela B100), atkarībā no zemākas siltumspējas. Šāda aprēķinātā akcīzes nodokļa likme degvielai B100 atbilst arī minimālajam nodokļa līmenim, kurš noteikts dīzeļdegvielai (gāzeļļai) saskaņā ar Direktīvu 2003/96/EK.   Tādejādi tiek novērsts *EU Pilot* lieta norādītais par dažu biodegvielu izslēgšanu no Latvijas biodegvielu tirgus un no to biodegvielu kategorijas, kam piemēro samazinātu akcīzes nodokļa likmi.   1. Saskaņā ar likuma 14.panta otro daļu naftas produktu (petrolejas, dīzeļdegvielas un degvieleļļas), kuru sastāvā vismaz piecus procentus no kopējā produktu daudzuma veido rapšu sēklu eļļa vai no rapšu sēklu eļļas iegūta biodīzeļdegviela un kurus izmanto kā kurināmo, nodokli aprēķina pēc likmes 21,34 *euro* par 1000 litriem.   Ņemot vērā, ka no 2011.gada 1.janvāri ir atcelta samazinātā akcīzes nodokļa likme dīzeļdegvielai, kurai pievienota biodīzeļdegviela, kas iegūta no rapšu sēklu eļļas, 4,5-5 tilpumprocentu apmērā, kā arī 2015.gada 1.janvāri ir atcelta samazināta akcīzes nodokļa likme dīzeļdegvielai, kurai pievienota biodīzeļdegviela, kas iegūta no rapšu sēkļu eļļas, vismaz 30 tilpumprocentu apmērā, ir jāatceļ vēsturiski saglabātā samazinātā likme naftas produktiem, kurus izmanto kā kurināmo, kuriem pievienota biodegviela (biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas). Līdz ar to likumprojekts paredz atcelt arī samazināto akcīzes nodokļa likmi naftas produktu un biodegvielas maisījumam, nosakot vienotu likmi – 60 *euro* par 1000 litriem naftas produktiem, kurus izmanto kā kurināmo neatkarīgi no biodegvielas piejaukuma.   1. Savukārt, ja degvielu B100 realizē vai izmanto kā kurināmo un ja minētie produkti ir iezīmēti (marķēti) saskaņā ar šā likuma 28.pantu, likumprojekts paredz noteikt minimālo nodokļa likmi – 21 *euro* par 1000 litriem, kas atbilst minimālajam nodokļu līmenim kurināmajam saskaņā ar Direktīvu 2003/96/EK. 2. Ņemot vērā, ka degvielas tirgū tiek piedāvāta dīzeļdegviela ar hidrogenētās augu eļļas jeb parafinizētās dīzeļdegvielas piejaukumu, juridiskās noteiktības dēļ ir precizētas normas likuma 14.panta 2.2 un ceturtajā daļā, lai šādiem degvielas sajaukumiem varētu piemērot tādas pašas akcīzes nodokļa likmes kā dīzeļdegvielai. 3. Likumprojekts paredz precizēt likuma 14.panta 5.1 daļu, izslēdzot vārdus “no dalībvalsts”, kā arī izslēgt septīto daļu, jo atbilstoši likumprojektā paredzētajiem grozījumiem šā panta otrajā, trešajā, un piektajā daļā, minētās daļas zaudē aktualitāti, jo nodokļa likmi varēs piemērot tādā pašā apmērā gan no dalībvalsts ievestiem, gan no citām valstīm importētajiem produktiem . 4. Likumprojektā ir paredzēts precizēt arī likuma 18.panta piektās daļas ievaddaļu un likuma pielikumu, ņemot vērā grozījumus, kas tiek veikti likuma 14.pantā.   Ņemot vērā to, ka ar likumprojektu tiek paredzētas vienotas akcīzes likmes, kas ir noteiktas ievērojot Direktīvas 2003/96/EK I pielikuma A tabulā un I pielikuma C tabulā noteiktos minimālos nodokļu līmeņus, kā arī akcīzes likmi nosaka neatkarīgi no biodegvielas piejaukuma veida (biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas), tādā veidā neradot selektīvu ekonomisko priekšrocību kādam no uzņēmumiem, pasākums nekvalificējas kā komercdarbības atbalsts. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Ekonomikas ministrija un Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta pieņemšana attiecas uz komersantiem un personām, kas atbilstoši likumā noteiktajām prasībām ir akcīzes nodokļa maksātāji.  Likumprojekts attiecas uz komersantiem, kas veic darbības ar naftas produktiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz samazināt administratīvo slogu komersantiem un Valsts ieņēmumu dienestam, jo:   * būs noteikta vienota likme naftas produktiem, kurus izmanto par kurināmo neatkarīgi no piejauktā biodegvielas daudzuma; * biodegvielu saturošiem produktiem (biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas), kurus izmanto kā degvielu tiek piemērota vienāda akcīzes nodokļa likme, savukārt minētajiem produktiem, ja tie ir marķēti un tiek izmantoti kā kurināmais tiek piemērota vienāda samazinātā likme. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019** | | Turpmākie trīs gadi (*euro*) | | | | |
| **2020** | | **2021** | | **2022** |
| saskaņā ar valsts budžetu kārtē-jam gadam | izmaiņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **0** | **0** | **0** | **+737 000** | **0** | **+803 600** | **+803 600** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 0 | 0 | 0 | +737 000 | 0 | +803 600 | +803 600 |
| *akcīzes nodoklis* | 0 | 0 | 0 | +609 000 | 0 | +664 200 | +664 200 |
| *pievienotās vērtības nodoklis* | 0 | 0 | 0 | +128 000 | 0 | +139 400 | +139 400 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets, t.sk., | 0 | 0 | 0 | 0 | 0 | 0 | 0 |
| **2. Budžeta izdevumi** | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **0** | **0** | **0** | **+737 000** | 0 | **+803  600** | **+803 600** |
| 3.1. valsts pamatbudžets | 0 | 0 | 0 | +737 000 | 0 | +803 600 | +803 600 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Par akcīzes nodokļa likmju paaugstināšanu naftas produktiem, ko izmanto kā kurināmo   Spēkā esošās un likumprojektā plānotās akcīzes nodokļa likmes:   |  |  |  | | --- | --- | --- | | Naftas produkta veids,  *euro* par 1 000 litriem | Spēkā esošās likmes 2019.g. | Likumprojektā paredzētās likmes ar 01.01.2020. | | Naftas produkti, kas marķēti un tiek izmantoti kā kurināmais | 56,91 | 60 | | Naftas produkti, kas marķēti un satur biodegvielu vismaz 5% un izmantoti kā kurināmais | 21,34 | 60 | | Rapšu sēklu eļļa un biodīzeļdegviela, kas iegūta no rapšu sēklu eļļas, ko izmanto kā kurināmo | 0 | 21 | | Parafinizēta dīzeļdegviela, kas iegūta no biomasas, ko izmanto kā kurināmo | 56,91 | 21 |   Rapšu sēklu eļļa un biodīzeļdegviela, kas iegūta no rapšu sēklu eļļas, ko izmanto kā kurināmo, akcīzes nodokļa deklarācijās tiek uzskaitīta kopā ar rapšu sēklu eļļu un biodīzeļdegvielu, kas iegūta no rapšu sēklu eļļas, ko izmanto kā degvielu (degviela B100), savukārt parafinizētā dīzeļdegviela, kas iegūta no biomasas, ko izmanto kā kurināmo, netiek atsevišķi uzskaitīta, līdz ar to nav zināms patēriņam nodotais minēto produktu apjoms un fiskālā ietekme no to likmju izmaiņām nav nosakāma.  Saskaņā ar Valsts ieņēmumu dienesta sniegto informāciju 2016. – 2018. gadā patēriņam vidēji gadā nodoti:   * 20 387,5 tūkst. litri naftas produktu, kas marķēti un tiek izmantoti kā kurināmais; * 13 256,2 tūkst. litri naftas produktu, kas marķēti un satur biodegvielu vismaz 5% un izmantoti kā kurināmais.   Fiskālā ietekme no akcīzes nodokļa likmju paaugstināšanas naftas produktiem, kas marķēti un tiek izmantoti kā kurināmais, un naftas produktiem, kas marķēti un satur biodegvielu vismaz 5% un tiek izmantoti kā kurināmais:   |  |  |  |  | | --- | --- | --- | --- | | *euro* | **2020** | **2021** | **2022** | | **KOPĀ, t.sk.,** | **+638 600** | **+696 300** | **+696 300** | | *Akcīzes nodoklis* | *+527 600* | *+575 500* | *+575 500* | | *Pievienotās vērtības nodoklis* | *+111 000* | *+120 800* | *+120 800* |   Aprēķinos izmantota iepriekš minētā informācija par naftas produktu, ko izmanto kā kurināmo, vidējo patēriņu 2016. – 2018.gadā.   1. Par akcīzes nodokļa likmju paaugstināšanu naftas produktiem, ko izmanto kā degvielu   Spēkā esošās un likumprojektā plānotās akcīzes nodokļa likmes:   |  |  |  | | --- | --- | --- | | Naftas produkta veids,  *euro* par 1 000 litriem | Spēkā esošās likmes 2019.g. | Likumprojektā paredzētās likmes ar 01.01.2020. | | Biobenzīns (degviela E85) | 142,8 | 360 | | Rapšu sēklu eļļa un biodīzeļdegviela, kas iegūta no rapšu sēklu eļļas, ko izmanto kā degvielu (degviela B100) | 0 | 330 | | Parafinizēta dīzeļdegviela, kas iegūta no biomasas, ko izmanto kā degvielu | 372 | 330 |   Ņemot vērā to, ka rapšu sēklu eļļa, un biodīzeļdegviela, kas iegūta no rapšu sēklu eļļas, lielākoties tiek izmantota kā degviela, fiskālās ietekmes aprēķinos izmantoti dati par vidējo 2016.-2018.gadā patēriņam nodotās rapšu sēklu eļļas, un biodīzeļdegvielas, kas iegūta no rapšu sēklu eļļas, un ko izmanto kā kurināmo vai degvielu, apjomu.  Savukārt parafinizētā dīzeļdegviela, kas iegūta no biomasas, ko izmanto kā degvielu, netiek atsevišķi uzskaitīta, līdz ar to nav zināms patēriņam nodotais parafinizētās dīzeļdegvielas apjoms un fiskālā ietekme no likmes samazināšanas nav nosakāma.  Saskaņā ar Valsts ieņēmumu dienesta sniegto informāciju 2016.-2018. gadā vidēji patēriņam nodoti:   * 63,6 tūkst. litri biobenzīna (degviela E85); * 226,9 tūkst. litri rapšu sēklu eļļas, un biodīzeļdegvielas, kas iegūta no rapšu sēklu eļļas, ko izmanto kā kurināmo vai degvielu.   Fiskālā ietekme no akcīzes nodokļa likmju paaugstināšanas biobenzīnam (degvielai E85) un rapšu sēklu eļļai, un biodīzeļdegviela, kas iegūta no rapšu sēklu eļļas, ko izmanto kā degvielu (degvielai B100):   |  |  |  |  | | --- | --- | --- | --- | | *euro* | **2020** | **2021** | **2022** | | **KOPĀ, t.sk.,** | **+98 400** | **+ 107 300** | **+ 107 300** | | *Akcīzes nodoklis* | *+ 81 400* | *+ 88 700* | *+ 88 700* | | *Pievienotās vērtības nodoklis* | *+ 17 000* | *+ 18 600* | *+ 18 600* |   Aprēķinos izmantota iepriekš minētā informācija par naftas produktu, ko izmanto par degvielu, vidējo patēriņu 2016.-2018.gadā.  **Fiskālā ietekme no likmju paaugstināšanas iepriekš minētajiem naftas produktiem, ko izmanto kā kurināmo un ko izmanto kā degvielu, kopā:**   |  |  |  |  | | --- | --- | --- | --- | | *euro* | **2020** | **2021** | **2022** | | **KOPĀ, t.sk.,** | **+737 000** | **+803 600** | **+803 600** | | ***Akcīzes nodoklis*** | ***+609 000*** | ***+664 200*** | ***+664 200*** | | ***Pievienotās vērtības nodoklis*** | ***+128 000*** | ***+139 400*** | ***+139 400*** | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saistībā ar likumprojekta virzību ir nepieciešams:   1. sagatavot grozījumus Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”, precizējot naftas produktu akcīzes nodokļa deklarāciju ar atbilstošiem naftas produktu veidiem. Par Ministru kabineta noteikumu projekta izstrādi ir atbildīga Finanšu ministrija (Valsts ieņēmumu dienests); 2. sagatavot grozījumus Ministru kabineta Ministru kabineta 2019.gada 12.februāra noteikumos Nr.72 “Noteikumi par akcīzes nodokļa nodrošinājumiem”, lai apstiprinātam noliktavas turētājam par biodīzeļdegvielu, kas pilnībā iegūta no biomasas un kuru pārvieto atliktās nodokļa maksāšanas režīmā, piemērotu nodrošinājuma samazinājumu 100 procentu apmērā, ja pārvietošana notiks pa jūru un uz Eiropas Savienības dalībvalsti, ar kuru ir panākta sasvstarpēja vienošanās. Par Ministru kabineta noteikumu projekta izstrādi ir atbildīga Finanšu ministrija (Valsts ieņēmumu dienests); 3. sagatavot grozījumus Ministru kabineta 2017.gada 21.jūlija rīkojumā Nr. 379 “Par konceptuālo ziņojumu “Par atjaunojamo energoresursu izmantošanu transporta sektorā””, svītrojot tā 4.punktu. Par Ministru kabineta rīkojuma projekta izstrādi ir atbildīga Ekonomikas ministrija. |
| 2. | Atbildīgā institūcija | Finanšu ministrija un Ekonomikas ministrija. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Direktīvas 2003/96/EK 7.panta 1.punkts nosaka, ka no 2004.gada 1.janvāra un no 2010.gada 1.janvāra minimālais nodokļu līmenis motordegvielām tiek noteikts tā, kā norādīts I pielikuma A tabulā.  Direktīvas 2003/96/EK 9.panta 1.punkts nosaka, ka no 2004.gada 1.janvāra kurināmajam piemērojamos minimālos nodokļu līmeņus nosaka tā, kā norādīts I pielikuma C tabulā. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Padomes 2003.gada 27.oktobra Direktīva 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai | | | |
| A | | B | | C | D |
| Direktīvas 2003/96/EK 7.panta 1.punkts un I pielikuma A tabula | | Likumprojekta 1.panta trešā un piektā daļa | | Ieviests pilnībā | Likumprojekts neparedz stingrākas prasības |
| Direktīvas 2003/96/EK 9.panta 1.punkts un I pielikuma C tabula | | Likumprojekta 1.panta pirmā daļa | | Ieviests pilnībā | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav | | | |

|  |  |  |
| --- | --- | --- |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Projekts šo jomu neskar. | | |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par projektu*.* |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu, kas 2018.gada 11.oktobrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:  http://www.fm.gov.lv/lv/sabiedribas\_lidzdaliba/tiesibu\_aktu\_  projekti/nodoklu\_politika#project517 .  Projekta izstrādes gaitā ir iesaistīta Latvijas Biodegvielu un bioenerģijas asociācija (turpmāk – LBBA), kas izteica viedokli 2018.gada 1.novembra vēstulē Nr.18/10. |
| 3. | Sabiedrības līdzdalības rezultāti | LBBA iebilst pret samazināto nodokļa likmju atcelšanu degvielām E85 un B100, kā arī likmes paaugstināšanai marķētai dīzeļdegvielai, kurai ir pievienota biodegviela. Izteiktie iebildumi par likumprojektu nav ņemti vērā, jo saskaņā ar Ministru kabineta 2017.gada 21.jūlija rīkojuma Nr.379 “Par konceptuālo ziņojumu “Par atjaunojamo energoresursu izmantošanu transporta sektorā”” 3.punktā doto uzdevumu, kas paredz ar 2019.gadu atcelt samazinātās akcīzes nodokļa likmes degvielai E85 un B100, Finanšu ministrijai ir jāiesniedz attiecīgais likumprojekts, kas paredz minētā uzdevuma izpildi.  Savukārt izteiktais iebildums par finansiālā sloga palielināšanos biodegvielu ražotājiem akcīzes nodokļa nodrošinājuma iesniegšanai tiks ņemts vērā pēc likumprojekta izskatīšanas Saeimā 2.lasījumā, kad tiks sagatavoti atbilstoši grozījumi Ministru kabineta 2019.gada 12.februāra noteikumos Nr.72 “Noteikumi par akcīzes nodokļa nodrošinājumiem”. Minētie grozījumi paredzēs, ka apstiprinātam noliktavas turētājam par biodīzeļdegvielu, kas pilnībā iegūta no biomasas un kuru pārvieto atliktās nodokļa maksāšanas režīmā, piemērot nodrošinājuma samazinājumu 100 procentu apmērā, ja pārvietošana notiek pa jūru un uz Eiropas Savienības dalībvalsti, ar kuru noslēgts starpvalstu līgums. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

Lukss, 67083846

[Juris.Lukss@fm.gov.lv](mailto:Juris.Lukss@fm.gov.lv)

1. Padomes 2003.gada 27.oktobra Direktīva 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai [↑](#footnote-ref-1)